Bir Tawil

Bir Tawil eller Bi'r Tawīl (egyptisk arabisk: بير طويل‎‎ Bīr Ṭawīl [biːɾ tˤɑˈwiːl] eller بئر طويل Bi’r Ṭawīl «høy brønn») er et 2 060 km² stort område langs grensa mellom Egypt og Sudan som har svært liten befolkning, og som ikke gjøres krav på av noe land.

Bir Tawil er utelukkende et ørkenområde, uten noen form for infrastruktur og med få naturressurser. Dets høyeste punkt er åsen Gabal Hagar El Zarqa, på 662 moh.

Områdets status som terra nullius har sin opprinnelse i forskjellen mellom den politiske grensen mellom Sudan og Egypt fastsatt i 1899 og den administrative grensen fastsatt i 1902. Egypt hevder den første og Sudan den andre, hvilket betyr at Hala'ib-triangelet gjøres krav på av begge land, mens Bir Tawil ikke gjøres krav på av noen.

Eksterne lenker
Bir Tawil hos Google Sightseeing

Kategori:Omstridte områder
Kategori:Afrikas geografi